
Ηράκλειο, 26 Ιανουαρίου 2017

Αριθ. Πρωτ. 82

Προς:  Τους κ.κ. Διευθυντές/τριες των σχολείων παιδ. ευθύνης μου:   
1. 10ου Γυμνασίου Ηρακλείου
2. Γυμνασίου Αγ. Δέκα
3. Γυμνασίου Νεάπολης
4. Γυμνασίου Μοιρών
5. Γυμνασίου Τυμπακίου
          
Κοιν. : 1. Περιφερειακή Δ/νση Π/θμιας &  Δ/θμιας Εκπαίδευσης Κρήτης
            2. Διευθύνσεις Δ.Ε. Ηρακλείου και Λασιθίου
           



Θέμα: «Θεματική Εβδομάδα»
Σχετ.: Εγκύκλιος Φ20.1/220482/Δ2/23-12-2016/ΥΠΠΕΘ

Σύμφωνα με το παραπάνω σχετικό, κατά το σχολ. έτος 2016-17, στα Γυμνάσιο υλοποιούνται δραστηριότητες στο πλαίσιο Θεματικής Εβδομάδας με τίτλο «Σώμα και Ταυτότητα». Για τη διευκόλυνση των σχολείων παιδαγωγικής ευθύνης μου, στέλνω μερικές κωδικοποιημένες και σύντομες πληροφορίες για το οργανωτικό πλαίσιο, όπως απορρέουν από την εγκύκλιο.  

Γενικές πληροφορίες
· Οι δραστηριότητες που θα αναπτυχθούν καλύπτουν και τους τρεις βασικούς άξονες. Ωστόσο ο Σύλλογος Διδασκόντων έχει τη δυνατότητα να επιλέξει σε ποιες από τις θεματικές κάθε άξονα θα επικεντρωθεί, καθώς και τον χρόνο που θα αφιερώσει στην κάθε θεματική.
· Κάποιες δράσεις μπορεί να είναι κοινές για περισσότερα από ένα τμήματα ή τάξεις, κάποιες άλλες να αναπτύσσονται παράλληλα σε τμήματα ή τάξεις ή και να αφορούν αποκλειστικά ένα τμήμα του σχολείου.
· Κάθε ημέρα μπορεί να αντιστοιχεί σε δραστηριότητες που σχετίζονται με έναν βασικό άξονα.
· Οι δραστηριότητες για τους μαθητές γίνονται στη διάρκεια του ωρολογίου προγράμματος και καλύπτουν όλες τις διδακτικές ώρες. 
· Στις δραστηριότητες μπορούν να προσκληθούν εκπρόσωποι εγκεκριμένων φορέων.
· Το ωρολόγιο πρόγραμμα της εβδομάδας μπορεί να τροποποιηθεί, όμως, κάθε εκπαιδευτικός διατηρεί τον συνολικό αριθμό διδακτικών ωρών που έχει στο εβδομαδιαίο πρόγραμμα. 
· Δύνανται να διοργανωθούν εντός του σχολείου και απογευματινές δράσεις για τους γονείς με τη συμμετοχή του Συλλόγου Γονέων και Κηδεμόνων. Στις δράσεις αυτές συμμετέχουν και εκπαιδευτικοί σε εθελοντική βάση.
· Για την οργάνωση/υλοποίηση της Θεματικής Εβδομάδας αρμόδιος είναι ο Σύλλογος Διδασκόντων. Για την υποστήριξή της επιλαμβάνονται οι Υπεύθυνοι/ες Σχολικών Δραστηριοτήτων και των Συμβουλευτικών Σταθμών Νέων.
· Για περαιτέρω ενημέρωση και την υποστήριξη της Θεματικής Εβδομάδας λειτουργεί στον ιστότοπο του ΙΕΠ η ιστοσελίδα: http://iep.edu.gr/index.php/el/fakelos-ekpaideftikoy-ylikoy-2016-2017 .

Εισαγωγικές οργανωτικές ενέργειες 
· Οι Διευθυντές των σχολικών μονάδων ενημερώνουν σε ειδική συνεδρίαση τους Συλλόγους Διδασκόντων των σχολείων. Στη συνεδρίαση αυτή ορίζεται Συντονιστική Ομάδα με δύο έως τρία μέλη. 
· Η Συντονιστική Ομάδα δέχεται ατομικές ή ομαδικές προτάσεις από τους/τις εκπαιδευτικούς της σχολικής μονάδας.
· Η Συντονιστική Ομάδα υποβάλλει στον Σύλλογο Διδασκόντων μέχρι 3 Φεβρουαρίου 2017 συγκεκριμένη πρόταση – σχέδιο υλοποίησης της Θεματικής Εβδομάδας.
· Το εγκεκριμένο από τον Σύλλογο Διδασκόντων τελικό Σχέδιο Υλοποίησης της Θεματικής Εβδομάδας κοινοποιείται στους/στις Υπεύθυνους/ες Σχολικών Δραστηριοτήτων και Συμβουλευτικών Σταθμών Νέων, καθώς επίσης και στον/στην αρμόδιο/α Σύμβουλο Παιδαγωγικής Ευθύνης του σχολείου έως 10 Φεβρουαρίου 2017.


Ο Σχολικός Σύμβουλος παιδαγωγικής ευθύνης

Γεώργιος Στριλιγκάς

